Perdana Menteri Datuk Seri @anwaribrahim  yang sedang dalam lawatan kerja tiga hari ke Emiriah Arab Bersatu (UAE) bermula Ahad, dijadualkan bertemu dengan Naib Presiden dan Perdana Menteri UAE Sheikh Mohammed bin Rashid Al Maktoum, yang juga pemerintah Dubai, hari ini.

Pertemuan akan berlangsung di Istana Za'abeel di Dubai, kira-kira 150 km dari sini.

Perbincangan dijangka bertumpu kepada usaha mengukuhkan hubungan dua hala dan meneroka peluang-peluang dalam tenaga boleh diperbaharui, sekuriti makanan dan tenaga, kecerdasan buatan dan pusat data serta isu serantau dan global yang menjadi perhatian bersama.

Terdahulu, Anwar akan memulakan lawatan di hari kedua ini dengan perjumpaan dengan pihak Dana Kekayaan Berdaulat UAE.

Sumber: BERNAMA
#MediaSelangor